**PRED ODDAJO**

* Pacienti dobijo posodico za odvzem blata na sprejemnem mestu v laboratoriju.
* Pred oddajo blata pacienti oddajo napotnice in zdravstveno kartico na sprejemnem mestu laboratorija. Samoplačniki ne potrebujejo napotnic, zaželene preiskave se lahko naročijo na sprejemnem mestu v laboratoriju.

**PARAZITI V BLATU**

* Za analizo je potreben svež vzorec blata.
* Ta mora biti iztrebljen v čisto posodo ali (mnogo lažje izvedljivo) v plastično vrečko, ki je nameščena v straniščno školjko.
* V posodico z žličko za odvzem blata, pacient odvzame za lešnik blata iz različnih delov blata ali 1-2 mL tekočega blata.
* Vzorcu ne smeta biti primešana urin ali voda.

**PRIKRITA KRI V BLATU**

* Za določanje prikrite krvi v blatu pacient odda **3 vzorce blata,** treh različnih spontanih iztrebljanja, v treh različnih, najbolje zaporednih dneh.
* **Predhodna dieta ni potrebna**, saj analizo izvedemo s specifičnim imunološkim testom, zato na rezultat analize zaužita hrana ne vpliva.
* Vzorcev blata pacient ne odvzame kadar ima **krvaveče hemoroide** (vzame jih, ko ne krvavi več), če ima **menstruacijo** (vzame jih 3 dni po zaključeni menstruaciji),ali **drisko** (vzame jih, ko se mu uredi prebava).

**PO ODVZEMU**

* Blato dostavite v laboratorij v najkrajšem možnem času. Če to ni mogoče, posodico z vzorcem blata hranite v hladilniku, pri temperaturi **2–8 °C**.

Vodja Diagnostičnega laboratorija

Mag. Mateja Šter, spec. med. biokem.